রাঁচির পর রায়পুরেও বিরাট ‘ঝড়’! ৫৩তম সেঞ্চুরি করলেন কোহলি

ওয়েব ডেস্ক : রাঁচির পর এবার রায়পুর। ফের সেঞ্চুরি করলেন ‘কিং’ বিরাট কোহলি (Virat Kohli)। এ নিয়ে একদিনের ক্রিকেটে মোট ৫৩টি শতরান (Century) করলেন তিনি। যা আন্তর্জাতিক ক্রিকেটের একটি সর্বোচ্চ রেকর্ড। এদিন ৯০ বলে সেঞ্চুরি করলেন তিনি। এ নিয়ে আন্তর্জাতিক ক্রিকেটে মোট ৮৪তম সেঞ্চুরি করলেন ‘কিং’ কোহলি।

এদিন টসে জেতে দক্ষিণ আফ্রিকা (South Africa)। জিতেই ফিল্ডিংয়ের সিদ্ধান্ত নিয়েছিলেন অধিনায়ক এইডেন মার্করাম (Aiden Markram)। এদিনও শুরুটা ভালোই করেছিলেন রোহিত শর্মা (Rohit Sharma) ও যশস্বী জয়সওয়াল। কিন্তু মাত্র ২২ রান করে প্যাবিলিয়নে ফিরে যান যশস্বী। এর পরেই ১৪ রান করে আউট হন রোহিত শর্মাও। কিন্তু, এর পরেই দলের হাল ধরেন রুতুরাজ গায়কোয়াড় এবং বিরাট কোহলি। এদিন রুতুরাজের ব্যাট থেকে শতরান আসে। তিনি ৮৩ বলে ১০৫ রান করেন। তবে সব থেকে বেশি নজডর কেড়েছে বিরাট কোহলির (Virat Kohli) ইনিংস। কারণ একদিনের ক্রিকেটে সব থেকে বেশি বার শতরান করেছেন তিনি।

আরও খবর : পুলিশের উর্দিতে রিচা! ডিএসপি পদে যোগদান বিশ্বজয়ীর

ধৈর্য ধরে, কোনও ঝুঁকি না নিয়ে ৯০ বলে সেঞ্চুরি পূর্ণ করলেন বিরাট। যার ফলে ক্রিকেটের কোনও একটি ফরম্যাটে সবচেয়ে বেশি সেঞ্চুরি করার রেকর্ড গড়লেন কোহলি। এতদিন এই রেকর্ড ছিল সচিন তেন্ডুলকরের (Sachin Tendulkar) কাছে। টেস্টে তাঁর ছিল ৫১টি শতরান। সেই রেকর্ড কোহলি রাঁচিতে ৫২তম সেঞ্চুরি মেরেই টপকে গিয়েছিলেন। তবে রায়পুরে আরও একটি সেঞ্চুরি করে নিজের কেরিয়ারে ৫৩তম শতরানও করে ফেললেন কোহলি। সব মিলিয়ে নিজের ক্রিকেট কেরিয়ারে সব ফরম্যাট মিলিয়ে ৮৪তম শতরান করলেন তিনি।

কোহলির আউটের পর এখন ক্রিজে রয়েছেন কে এল রাহুল ও রবীন্দ্র জাদেজা। এই প্রতিবেদন লেখা পর্যন্ত স্কোর বোর্ডে ৫ উইকেট হারিয়ে রয়েছে ২৯৫ রান। প্রায় এখনও আট ওভার বাকি রয়েছে। ফলে রাচিঁর মতো রায়পুরেও দক্ষিণ আফ্রিকাকে ভারত বড় টার্গেট দেবেই বলে মনে করা হচ্ছে। এখন দেখার বিষয় সেই টার্গেট কোথায় গিয়ে দাঁড়ায়।